b'\n_START_ARTICLE_\nGroblje\n_START_PARAGRAPH_\nGroblje je prostor na kojem se pokapaju tijela preminulih ljudi obi\xc4\x8dno nakon ispra\xc4\x87aja koji se razlikuje ovisno o kulturi, vjeri ili uvjerenju preminulog. Groblja su se obi\xc4\x8dno nalazila na povi\xc5\xa1enim mjestima izvan naselja._NEWLINE_U grobovima i grobljima, njihovim obilje\xc5\xbejima i oblikovanju odra\xc5\xbeavaju se razli\xc4\x8diti odnosi prema mrtvima; njihovo je poznavanje va\xc5\xbeno za prou\xc4\x8davanje razli\xc4\x8ditih kultura, poglavito starijih, te za umjetni\xc4\x8dke stilove._NEWLINE_Najstariji grobovi u Hrvatskoj potje\xc4\x8du iz mla\xc4\x91ega kamenoga doba, a pripadali su star\xc4\x8deva\xc4\x8dkoj i impresokerami\xc4\x8dkoj kulturi (Vinkovci, Smil\xc4\x8di\xc4\x87)._NEWLINE_Najpoznatija su u Hrvatskoj groblje u Vara\xc5\xbedinu te se osobito isti\xc4\x8du arkade groblja Mirogoja u Zagrebu, djelo Hermanna Boll\xc3\xa9a._NEWLINE_Grobna se kultura po\xc4\x8dela razvijati jo\xc5\xa1 u kamenom dobu. Ljudi su jo\xc5\xa1 od tada \xc5\xa1tovali grobove i bogove zagrobnog \xc5\xbeivota.'